**Η ΟΡΓΑΝΩΤΙΚΗ ΕΠΙΤΡΟΠΗ ΕΞΕΤΑΣΕΩΝ ΥΠΟΨΗΦΙΩΝ ΔΙΚΗΓΟΡΩΝ**

**ΤΟΥ ΕΦΕΤΕΙΟΥ ΙΩΑΝΝΙΝΩΝ**

Αποτελούμενη από τους: **Μαρία Νάκα** του Κυριάκου, Πρόεδρο του Δικηγορικού Συλλόγου Ιωαννίνων, Πρόεδρο της Επιτροπής, **Πέτρο Παπαδόπουλο** του Θωμά, μέλος του Διοικητικού Συμβουλίου του Δικηγορικού Συλλόγου Άρτας και **Δημήτριο Τζόκα** του Κωνσταντίνου, μέλος του Διοικητικού Συμβουλίου του Δικηγορικού Συλλόγου Πρέβεζας, μέλη της Επιτροπής, η οποία συγκροτήθηκε με απόφαση του Διοικητικού Συμβουλίου του Δικηγορικού Συλλόγου Ιωαννίνων στην υπ’ αριθμ. 112/23.2.2021 συνεδρίασή του.

Συνεδρίασε στην έδρα του Δικηγορικού Συλλόγου Ιωαννίνων στο Δικαστικό Μέγαρο Ιωαννίνων, στις 24Μαΐου 2021, μετά από την 386/21.05.2021 πρόσκληση της Προέδρου της Οργανωτικής Επιτροπής, προκειμένου να αποφασίσει για την παραδοχή ή μη των αιτήσεων των υποψηφίων δικηγόρων για τη συμμετοχή τους στον πανελλήνιο διαγωνισμό Α΄ εξεταστικής περιόδου 2021, ο οποίος προκηρύχθηκε με την υπ’ αριθμ. 2/9.2.2021 απόφαση της ΣΥΝΤΟΝΙΣΤΙΚΗΣ ΕΠΙΤΡΟΠΗΣ ΤΗΣ ΟΛΟΜΕΛΕΙΑΣ ΤΩΝ ΠΡΟΕΔΡΩΝ ΤΩΝ ΔΙΚΗΓΟΡΙΚΩΝ ΣΥΛΛΟΓΩΝ ΕΛΛΑΔΟΣ, δημοσιευθείσα στο ΦΕΚ Γ 323/17.2.2021, όπως αυτή τροποποιήθηκε με την υπ’ αριθμ. 8/9.4.2021 απόφαση της Συντονιστικής Επιτροπής της Ολομέλειας των Προέδρων των Δικηγορικών Συλλόγων Ελλάδος σε συνδυασμό με την υπ’ αριθμ. 10/7.5.2021 απόφαση της ίδιας.

Στη συνεδρίαση παρίστατο και η Γραμματέας της Οργανωτικής Επιτροπής Αλίκη Καλφιγκοπούλου, υπάλληλος του Δικηγορικού Συλλόγου Ιωαννίνων.

Αφού άρχισε η συνεδρίαση η Πρόεδρος έθεσε το θέμα του ελέγχου των δικαιολογητικών των δεκατεσσάρων (14) υποψηφίων δικηγόρων, για το παραδεκτό ή μη των αιτήσεων.

Ακολούθησε διαλογική συζήτηση μεταξύ των μελών της επιτροπής.

Η Οργανωτική Επιτροπή, αφού έλαβε υπόψη της τα παραπάνω και άκουσε τα μέλη.

**ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ**

Με το άρθρο 18 του ν.4194/2013 (Κώδικας Δικηγόρων), όπως τροποποιήθηκε και ισχύει «1. Δικαίωμα συμμετοχής στον διαγωνισμό υποψήφιων δικηγόρων έχει ο ασκούμενος δικηγόρος που συμπλήρωσε τον νόμιμο χρόνο άσκησης. 2. Δεν έχουν δικαίωμα συμμετοχής στον διαγωνισμό όσοι κωλύονται να διορισθούν δικηγόροι ή συντρέχει στο πρόσωπό τους ασυμβίβαστη ιδιότητα. 3. Κάθε ασκούμενος δικηγόρος εξετάζεται στην έδρα της αρμόδιας εφετειακής επιτροπής. 4. Ο ασκούμενος δικηγόρος υποχρεούται να συμμετάσχει στον επόμενο ή μεθεπόμενο διαγωνισμό υποψήφιων δικηγόρων, μετά τη συμπλήρωση του νόμιμου χρόνου άσκησης. Ο ασκούμενος δικηγόρος που δεν συμμετείχε στον παραπάνω διαγωνισμό, μπορεί με απόφαση του Πειθαρχικού Συμβουλίου του Δικηγορικού Συλλόγου στον οποίο υπάγεται, να γίνει δεκτός και σε μεταγενέστερο διαγωνισμό, εφόσον επικαλείται και αποδεικνύει την ύπαρξη σοβαρού λόγου που δικαιολογεί τη μη συμμετοχή του στον προηγούμενο. 5. Για τη συμμετοχή του στον διαγωνισμό ο ασκούμενος δικηγόρος υποβάλλει αίτηση, σύμφωνα με την προκήρυξη του διαγωνισμού. Η αίτηση συνοδεύεται από απόδειξη καταβολής ποσού υπέρ της Ολομέλειας των Προέδρων των Δικηγορικών Συλλόγων Ελλάδος προς κάλυψη δαπανών διενέργειας του διαγωνισμού, το ύψος του οποίου καθορίζεται με απόφαση της Συντονιστικής Επιτροπής της.»

Κατά δε το άρθρο 19 «1. Ο διαγωνισμός των υποψήφιων δικηγόρων είναι πανελλήνιος και διεξάγεται ταυτόχρονα σε όλες τις έδρες των εφετειακών επιτροπών. Την κεντρική ευθύνη και εποπτεία για τη διεξαγωγή του διαγωνισμού έχει η Ολομέλεια των Προέδρων των Δικηγορικών Συλλόγων Ελλάδας. 2. Ο διαγωνισμός διενεργείται δύο (2) φορές τον χρόνο, τους μήνες Απρίλιο και Οκτώβριο. Ο διαγωνισμός προκηρύσσεται με απόφαση της Συντονιστικής Επιτροπής της Ολομέλειας των Προέδρων των Δικηγορικών Συλλόγων της Ελλάδας, που δημοσιεύεται στην Εφημερίδα της Κυβερνήσεως και κοινοποιείται στους Δικηγορικούς Συλλόγους της Ελλάδας, σαράντα (40) τουλάχιστον ημέρες πριν από την ημερομηνία διεξαγωγής του. 3. Η εξέταση είναι γραπτή και κατά τη διάρκειά της επιτρέπεται η χρήση κειμένων νομοθετημάτων, χωρίς σχολιασμό ή σημειώσεις. Στους υποψήφιους δίδονται πρακτικά θέματα με περισσότερα ερωτήματα στους κλάδους: α) Αστικού Δικαίου και Πολιτικής Δικονομίας, β) Ποινικού Δικαίου και Ποινικής Δικονομίας, γ) Εμπορικού Δικαίου, δ) Δημοσίου Δικαίου, Διοικητικής Διαδικασίας και Διοικητικής Δικονομίας και ε) Κώδικα Δικηγόρων και Κώδικα Δεοντολογίας. 4. Κατά τη διενέργεια του διαγωνισμού λαμβάνεται ιδιαίτερη πρόνοια για την αντικειμενικότητα και το αδιάβλητο των εξετάσεων και των αποτελεσμάτων. Δίδεται ξεχωριστή προσοχή στην αποτελεσματική κάλυψη των στοιχείων ταυτότητας των εξεταζόμενων, ώστε αυτά να μην είναι γνωστά κατά τη βαθμολόγηση. 5. Με απόφαση της Συντονιστικής Επιτροπής της Ολομέλειας των Προέδρων των Δικηγορικών Συλλόγων της Ελλάδας ρυθμίζονται τα ειδικότερα θέματα που αφορούν στην προκήρυξη του διαγωνισμού, τα δικαιολογητικά που απαιτούνται για τη συμμετοχή σε αυτόν, τον τρόπο ελέγχου των προϋποθέσεων συμμετοχής, τη λειτουργία της Κεντρικής Επιτροπής Εξετάσεων, των Οργανωτικών Επιτροπών και των Ομάδων Βαθμολόγησης, που προβλέπονται στις παρ. 1, 2 και 4 του άρθρου 20, αντίστοιχα, την τήρηση της ευταξίας κατά την εξέταση, τη βαθμολόγηση των γραπτών δοκιμίων, τη σύνταξη των πινάκων επιτυχόντων και αποτυχόντων και καθορίζονται, εν γένει, οι αναγκαίες διαδικασίες και εγγυήσεις με σκοπό την ομαλή και αδιάβλητη διεξαγωγή του διαγωνισμού.»

Ενώ κατά το άρθρο 20 « 1. Για τη διεξαγωγή του διαγωνισμού κάθε περιόδου συγκροτούνται οι ακόλουθες επιτροπές: α) Κεντρική Επιτροπή Εξετάσεων με έδρα την Αθήνα. Η επιτροπή της παρούσας αποτελείται από έναν Αρεοπαγίτη ως Πρόεδρο, ο οποίος ορίζεται με τον αναπληρωτή του από τον Πρόεδρο του Αρείου Πάγου, έναν Αντιεισαγγελέα του Αρείου Πάγου, ο οποίος ορίζεται με τον αναπληρωτή του από τον Εισαγγελέα του Αρείου Πάγου, έναν Πάρεδρο του Συμβουλίου της Επικρατείας, ο οποίος ορίζεται μαζί με τον νόμιμο αναπληρωτή του από τον Πρόεδρο του Συμβουλίου της Επικρατείας, και τρία (3) μέλη της Ολομέλειας των Προέδρων των Δικηγορικών Συλλόγων της Ελλάδας, που ορίζονται από τη Συντονιστική Επιτροπή της Ολομέλειας. Έκαστος εκ των Προέδρων μπορεί να ορίσει ως αναπληρωτή του δικηγόρο παρ` Αρείω Πάγω, με δεκαπενταετή τουλάχιστον άσκηση της δικηγορίας, μέλος του Δικηγορικού του Συλλόγου. Η Κεντρική Επιτροπή Εξετάσεων έχει την ευθύνη της επιλογής των θεμάτων στα εξεταζόμενα μαθήματα και της ασφαλούς μετάδοσής τους προς τα εξεταστικά κέντρα, κατά τρόπο που εξασφαλίζει το αδιάβλητο του διαγωνισμού. β) Οργανωτικές Επιτροπές σε κάθε έδρα Εφετείων πολιτικών και ποινικών δικαστηρίων, οι οποίες είναι τριμελείς και αποτελούνται από μέλη των Διοικητικών Συμβουλίων των Δικηγορικών Συλλόγων, που υπάγονται στο οικείο Εφετείο. Οι Οργανωτικές Επιτροπές ελέγχουν τα δικαιολογητικά έγγραφα του υποψήφιου, αποκλείουν από τον διαγωνισμό τον υποψήφιο που δεν πληροί τις προϋποθέσεις, ορίζουν επαρκή αριθμό επιτηρητών, οι οποίοι μπορεί να είναι δικηγόροι ή υπάλληλοι του Υπουργείου Δικαιοσύνης ή των οικείων Δικηγορικών Συλλόγων, και έχουν γενικά την ευθύνη διεξαγωγής του διαγωνισμού στο οικείο Εφετείο. Με απόφαση του Διοικητικού Συμβουλίου του Δικηγορικού Συλλόγου της έδρας του Εφετείου ορίζονται οι Οργανωτικές Επιτροπές της παρούσας, με τους αναπληρωτές τους. γ) Οργανωτικές Επιτροπές που αντιστοιχούν σε συγκεκριμένα εξεταστικά κέντρα, τα οποία μπορεί να ορίζονται με απόφαση της Κεντρικής Επιτροπής σε αριθμό μικρότερο από αυτόν των υφιστάμενων Εφετείων, σύμφωνα με την περ. β`, ανάλογα με τις ανάγκες που προκύπτουν από τον αριθμό των υποψηφίων. δ) Ομάδες Βαθμολόγησης στην Αθήνα και Θεσσαλονίκη, ανάλογα με τον αριθμό των υποψηφίων, οι οποίες αποτελούνται από έναν εφέτη Πολιτικών Δικαστηρίων ή έναν εφέτη Διοικητικών δικαστηρίων ή έναν Αντεισαγγελέα εφετών, για τη βαθμολόγηση των πρακτικών θεμάτων στους αντίστοιχους κλάδους δικαίου, και δύο (2) δικηγόρους παρ` Αρείω Πάγω, με δεκαπενταετή τουλάχιστον άσκηση της δικηγορίας, που ορίζονται με απόφαση της Συντονιστικής Επιτροπής. Με απόφαση του Προϊσταμένου του Τριμελούς Συμβουλίου Διεύθυνσης του οικείου Δικαστηρίου ή του Διευθύνοντος την οικεία Εισαγγελία αντίστοιχα ορίζονται οι ομάδες βαθμολόγησης της παρούσας. Οι βαθμολογητές δεν πρέπει να έχουν την ιδιότητα αιρετού εκπροσώπου δικηγορικού συλλόγου. Οι Ομάδες Βαθμολόγησης έχουν την ευθύνη της βαθμολόγησης των γραπτών δοκιμίων των υποψηφίων και ο αριθμός τους καθορίζεται με την προκήρυξη του διαγωνισμού. Με όμοια απόφαση καθορίζεται ο τόπος βαθμολόγησης των γραπτών των υποψηφίων εκάστου Εφετείου και μπορεί να ορίζονται Ομάδες Βαθμολόγησης και σε άλλες πόλεις, όπου εδρεύει Εφετείο πολιτικών και ποινικών δικαστηρίων. 2. Με κοινή απόφαση των Υπουργών Οικονομικών και Δικαιοσύνης καθορίζεται η αποζημίωση των μελών της Κεντρικής Επιτροπής Εξετάσεων, των Οργανωτικών Επιτροπών των Εφετείων και των Ομάδων Βαθμολόγησης.».

Σύμφωνα με τη διάταξη του Άρθρου 235 του Ν. 4798/2021 «Ο διαγωνισμός υποψήφιων δικηγόρων Α` και Β` εξεταστικής περιόδου 2021 δύναται, κατ` εξαίρεση, να διενεργηθεί είτε προφορικά είτε γραπτά, υπό την προϋπόθεση ότι τηρούνται τα ισχύοντα υγειονομικά μέτρα και περιορισμοί. Ο ως άνω διαγωνισμός δύναται να διενεργηθεί και εξ αποστάσεως μέσω ψηφιακής πλατφόρμας ή άλλης διαδικτυακής εφαρμογής, υπό την προϋπόθεση ότι διασφαλίζονται η ταυτοποίηση / πιστοποίηση των υποψηφίων και η δυνατότητα επιτήρησής τους. Με απόφαση της Συντονιστικής Επιτροπής της Ολομέλειας των Προέδρων των Δικηγορικών Συλλόγων της Ελλάδας, καθορίζονται ο ακριβής χρόνος διενέργειας του διαγωνισμού και κάθε άλλη αναγκαία λεπτομέρεια, τεχνικού ή διαδικαστικού χαρακτήρα, για τη διενέργεια του διαγωνισμού, κατά παρέκκλιση των άρθρων 18 επ. του Κώδικα Δικηγόρων».

Η Οργανωτική Επιτροπή ανά Εφετείο έχει την ευθύνη του ελέγχου των δικαιολογητικών των υποψηφίων, του αποκλεισμού από το διαγωνισμό υποψηφίου, που δεν συγκεντρώνει τις προβλεπόμενες προϋποθέσεις και γενικά την ευθύνη διεξαγωγής του διαγωνισμού στο οικείο Εφετείο.

**Με την από 21.5.2021 απόφαση της Οργανωτικής Επιτροπής του Εφετείου Ιωαννίνων, οι εξετάσεις των υποψηφίων δικηγόρων Α΄ εξεταστικής περιόδου 2021 στο Εφετείο Ιωαννίνων θα διενεργηθούν την Παρασκευή 28.5.2021, το Σάββατο 29.5.2021 και την Κυριακή 30.5.2021.**

Σύμφωνα με τις υπ’ αριθμ. 8/9.4.2021 και 10/7.5.2021 αποφάσεις της ΣΥΝΤΟΝΙΣΤΙΚΗΣ ΕΠΙΤΡΟΠΗΣ ΤΗΣ ΟΛΟΜΕΛΕΙΑΣ ΤΩΝ ΠΡΟΕΔΡΩΝ ΤΩΝ ΔΙΚΗΓΟΡΙΚΩΝ ΣΥΛΛΟΓΩΝ ΕΛΛΑΔΟΣ «**Δικαίωμα συμμετοχής στον διαγωνισμό έχουν όσοι υποψήφιοι έχουν συμπληρώσει άσκηση δεκαοκτώ (18) μηνών μέχρι την 6 Ιουνίου 2021**».

Η Οργανωτική Επιτροπή, αφού εξέτασε όλες τις αιτήσεις των υποψηφίων, ήτοι των: **1)** Βασιλείου Βασιλικής, **2)** Κασσελούρη Ιωάννας, **3)** Κουμπούλη Αλεξάνδρας, **4)** Ματέρη Χρυσάνθης, **5)** Μητσαρά Ευάγγελου, **6)** Μπαιραμπά Μαριλένας, **7)** Μπλούχου Αικατερίνης, **8)** Νόνα Αθανασίας, **9)** Οικονόμου Χρήστου, **10)** Σιώλου Γεώργιου, **11)** Σπυρίδωνος Αθηνά, **12)** Στάμου Ελένη, **13)** Τζούμα Βασιλική και **14)** Χατζηθεοδώρου Ευπραξίας, διαπίστωσε ότι αυτές είναι εμπρόθεσμες και πλήρεις, αφού συνοδεύονται από όλα τα προβλεπόμενα δικαιολογητικά, ήτοι : α) πιστοποιητικό άσκησης, β) πανεπιστημιακό πτυχίο ή ανάλογο πιστοποιητικό του πανεπιστημίου, γ) φωτοαντίγραφο αστυνομικής ταυτότητας ή διαβατηρίου και δ) απόδειξη κατάθεσης ποσού εβδομήντα (70) ευρώ στον τραπεζικό λογαριασμό της Ολομέλειας των Προέδρων των Δικηγορικών Συλλόγων Ελλάδος στην Τράπεζα Πειραιώς. Επιπλέον οι ανωτέρω υποψήφιοι έχουν συμπληρώσει άσκηση δεκαοκτώ μηνών (18) μέχρι την τελευταία ημέρα διεξαγωγής του διαγωνισμού (6.6.2021). Ειδικότερα **1.-** **η** **Βασιλική ΒΑΣΙΛΕΙΟΥ** **του Κωνσταντίνου** προσκόμισε: α) την από 26/3/2021 αίτηση-υπεύθυνη δήλωση, β) το υπ’αριθ. 276/29-3-2021 πιστοποιητικό άσκησης του Δικηγορικού Συλλόγου Ιωαννίνων, γ) ακριβές φωτοαντίγραφο του υπ’ αριθ. 3221/26-7-2019 πτυχίου της Νομικής Σχολής του Αριστοτελείου Πανεπιστημίου Θεσσαλονίκης, δ) φωτοαντίγραφο αστυνομικής ταυτότητας και ε) το από 26-3-2021 παραστατικό της Τράπεζας που αφορά κατάθεση ποσού εβδομήντα (70,00) ευρώ στον τραπεζικό λογαριασμό της Ολομέλειας των Προέδρων των Δικηγορικών Συλλόγων Ελλάδος στην Τράπεζα Πειραιώς, **2.- η Ιωάννα Κασσελούρη του Κωνσταντίνου** προσκόμισε: α) την από 23-3-2021 αίτηση-υπεύθυνη δήλωση, β) το από 5-4-2021 πιστοποιητικό άσκησης του Δικηγορικού Συλλόγου Ιωαννίνων, γ) ακριβές φωτοαντίγραφο του αριθ. 3285/26-7-2019 πτυχίου της Νομικής Σχολής του Αριστοτελείου Πανεπιστημίου Θεσσαλονίκης, δ) φωτοαντίγραφο αστυνομικής ταυτότητας και ε) το από 22-3-2021 παραστατικό της Τράπεζας που αφορά κατάθεση ποσού εβδομήντα (70,00) ευρώ στον τραπεζικό λογαριασμό της Ολομέλειας των Προέδρων των Δικηγορικών Συλλόγων Ελλάδος στην Τράπεζα Πειραιώς, **3.-** **η** **Αλεξάνδρα ΚΟΥΜΠΟΥΛΗ του Χρήστου** προσκόμισε: α) την από 30-3-2021 αίτηση-υπεύθυνη δήλωση, β) το από 24-3-2021 πιστοποιητικό άσκησης του Δικηγορικού Συλλόγου Πρέβεζας, γ) ακριβές φωτοαντίγραφο του αριθ. 2227/22-3-2019 πτυχίου της Νομικής Σχολής Αριστοτελείου Πανεπιστημίου Θεσσαλονίκης , δ) φωτοαντίγραφο αστυνομικής ταυτότητας και ε) το από 24-3-2021 παραστατικό της Τράπεζας που αφορά κατάθεση ποσού εβδομήντα (70,00) ευρώ στον τραπεζικό λογαριασμό της Ολομέλειας των Προέδρων των Δικηγορικών Συλλόγων Ελλάδος στην Τράπεζα Πειραιώς, **4.- Χρυσάνθη ΜΑΤΕΡΗ του Κων/νου** προσκόμισε: α) την από 19-3-2021 αίτηση-υπεύθυνη δήλωση, β) το από 19-3-2021 πιστοποιητικό άσκησης του Δικηγορικού Συλλόγου Πρέβεζας, γ) ακριβές φωτοαντίγραφο του αριθ. 1022/3-7-2019 πτυχίου της Νομικής Σχολής του Δημοκρίτειου Πανεπιστημίου Θράκης , δ) φωτοαντίγραφο αστυνομικής ταυτότητας και ε) το από 19-3-2021 παραστατικό της Τράπεζας που αφορά κατάθεση ποσού εβδομήντα (70,00) ευρώ στον τραπεζικό λογαριασμό της Ολομέλειας των Προέδρων των Δικηγορικών Συλλόγων Ελλάδος στην Τράπεζα Πειραιώς, **5.- ο Ευάγγελος ΜΗΤΣΑΡΑΣ του Άγγελου**  προσκόμισε: α) την από 24-3-2021 αίτηση-υπεύθυνη δήλωση, β) το από 23-3-2021 πιστοποιητικό άσκησης του Δικηγορικού Συλλόγου Άρτας, γ) ακριβές φωτοαντίγραφο του αριθ. D/14748/12-6-2018 πτυχίου της Νομικής Σχολής της Λευκωσίας , δ) φωτοαντίγραφο αστυνομικής ταυτότητας και ε) το από 22-3-2021 παραστατικό της Τράπεζας που αφορά κατάθεση ποσού εβδομήντα (70,00) ευρώ στον τραπεζικό λογαριασμό της Ολομέλειας των Προέδρων των Δικηγορικών Συλλόγων Ελλάδος στην Τράπεζα Πειραιώς, **6.-** **η Μαριλένα ΜΠΑΪΡΑΜΠΑ του Ιωάννη**  προσκόμισε: α) την από 5-4-2021 αίτηση-υπεύθυνη δήλωση, β) το από 12-4-2021 πιστοποιητικό άσκησης του Δικηγορικού Συλλόγου Ιωαννίνων, γ) ακριβές φωτοαντίγραφο του από 24-1-2014 πτυχίο του Ευρωπαϊκού Πανεπιστημίου Κύπρου, δ) φωτοαντίγραφο αστυνομικής ταυτότητας και ε) το από 31-3-2021 παραστατικό της Τράπεζας που αφορά κατάθεση ποσού εβδομήντα (70,00) ευρώ στον τραπεζικό λογαριασμό της Ολομέλειας των Προέδρων των Δικηγορικών Συλλόγων Ελλάδος στην Τράπεζα Πειραιώς, **7.- η Αικατερίνη ΜΠΛΟΥΧΟΥ του Δημητρίου** προσκόμισε: α) την από 21-5-2021 αίτηση-υπεύθυνη δήλωση, β) το από 11-5-2021 πιστοποιητικό άσκησης του Δικηγορικού Συλλόγου Ιωαννίνων, γ) ακριβές φωτοαντίγραφο του αριθ. 2017/3-12-2019 πτυχίου της Νομικής Σχολής του Αριστοτελείου Πανεπιστημίου Θεσσαλονίκης, δ) φωτοαντίγραφο αστυνομικής ταυτότητας και ε) το από 6.5.2021 παραστατικό της Τράπεζας που αφορά κατάθεση ποσού εβδομήντα (70,00) ευρώ στον τραπεζικό λογαριασμό της Ολομέλειας των Προέδρων των Δικηγορικών Συλλόγων Ελλάδος στην Τράπεζα Πειραιώς, **8.- η Αθανασία ΝΟΝΑ του Γεράσιμου** προσκόμισε: α) την από 26-3-2021 αίτηση-υπεύθυνη δήλωση, β) το από 26-3-2021 πιστοποιητικό άσκησης του Δικηγορικού Συλλόγου Πρέβεζας, γ) ακριβές φωτοαντίγραφο του αριθ. 10855/25-5-2018 πτυχίου της Νομικής Σχολής του Εθνικού Καποδιστριακού Πανεπιστημίου Αθηνών, δ) φωτοαντίγραφο αστυνομικής ταυτότητας και ε) το από 23-3-2021 παραστατικό της Τράπεζας που αφορά κατάθεση ποσού εβδομήντα (70,00) ευρώ στον τραπεζικό λογαριασμό της Ολομέλειας των Προέδρων των Δικηγορικών Συλλόγων Ελλάδος στην Τράπεζα Πειραιώς, **9.- Χρήστος ΟΙΚΟΝΟΜΟΥ του Ευαγγέλου** προσκόμισε: α) την από 30-3-2021 αίτηση-υπεύθυνη δήλωση, β) το από 24-3-2021 πιστοποιητικό άσκησης του Δικηγορικού Συλλόγου Πρέβεζας, γ) ακριβές φωτοαντίγραφο του αριθ. 178/9-3-2021 πτυχίου της Νομικής Σχολής του Δημοκρίτειου Πανεπιστημίου Θράκης , δ) φωτοαντίγραφο αστυνομικής ταυτότητας και ε) το από 24-3-2021 παραστατικό της Τράπεζας που αφορά κατάθεση ποσού εβδομήντα (70,00) ευρώ στον τραπεζικό λογαριασμό της Ολομέλειας των Προέδρων των Δικηγορικών Συλλόγων Ελλάδος στην Τράπεζα Πειραιώς, **10.- ο Γεώργιος ΣΙΩΛΟΣ του Δημητρίου** προσκόμισε: α) την από 6-4-2021 αίτηση-υπεύθυνη δήλωση, β) το από 6-4-2021 πιστοποιητικό άσκησης του Δικηγορικού Συλλόγου Ιωαννίνων, γ) ακριβές φωτοαντίγραφο του αριθ. 217/13-9-2019 πτυχίου της Νομικής Σχολής του Αριστοτελείου Πανεπιστημίου Θεσσαλονίκης, δ) φωτοαντίγραφο αστυνομικής ταυτότητας και ε) το από 31-3-2021 παραστατικό της Τράπεζας που αφορά κατάθεση ποσού εβδομήντα (70,00) ευρώ στον τραπεζικό λογαριασμό της Ολομέλειας των Προέδρων των Δικηγορικών Συλλόγων Ελλάδος στην Τράπεζα Πειραιώς, **11.- η Αθηνά ΣΠΥΡΙΔΩΝΟΣ του Αποστόλου**  προσκόμισε: α) την από 21-5-2021 αίτηση-υπεύθυνη δήλωση, β) το από 19-5-2021 πιστοποιητικό άσκησης του Δικηγορικού Συλλόγου Ιωαννίνων, γ) ακριβές φωτοαντίγραφο του αριθ. 344/19-12-2019 πτυχίου της Νομικής Σχολής Δημοκρίτειου Πανεπιστημίου Θράκης, δ) φωτοαντίγραφο αστυνομικής ταυτότητας και ε) το από 17-5-2021 παραστατικό της Τράπεζας που αφορά κατάθεση ποσού εβδομήντα (70,00) ευρώ στον τραπεζικό λογαριασμό της Ολομέλειας των Προέδρων των Δικηγορικών Συλλόγων Ελλάδος στην Τράπεζα Πειραιώς, **12.- η Ελένη ΣΤΑΜΟΥ του Χρήστου** προσκόμισε: α) την από 8-4-2021 αίτηση-υπεύθυνη δήλωση, β) το από 8-4-2021 πιστοποιητικό άσκησης του Δικηγορικού Συλλόγου Ιωαννίνων, γ) ακριβές φωτοαντίγραφο του αριθ.755/22-2-2019 πτυχίου της Νομικής Σχολής Δημοκρίτειου Πανεπιστημίου Θράκης, δ) φωτοαντίγραφο αστυνομικής ταυτότητας και ε) το από 1-4-2021 παραστατικό της Τράπεζας που αφορά κατάθεση ποσού εβδομήντα (70,00) ευρώ στον τραπεζικό λογαριασμό της Ολομέλειας των Προέδρων των Δικηγορικών Συλλόγων Ελλάδος στην Τράπεζα Πειραιώς, **13.- η Βασιλική ΤΖΟΥΜΑ του Κωνσταντίνου** προσκόμισε: α) την από 15-2-2021 αίτηση-υπεύθυνη δήλωση, β) το από16-2-2021 πιστοποιητικό άσκησης του Δικηγορικού Συλλόγου Ιωαννίνων, γ) ακριβές φωτοαντίγραφο του αριθ. 2347/22-3-2019 πτυχίου της Νομικής Σχολής του Αριστοτελείου Πανεπιστημίου Θεσσαλονίκης , δ) φωτοαντίγραφο αστυνομικής ταυτότητας και ε) το από 15-2-2021 παραστατικό της Τράπεζας που αφορά κατάθεση ποσού εβδομήντα (70,00) ευρώ στον τραπεζικό λογαριασμό της Ολομέλειας των Προέδρων των Δικηγορικών Συλλόγων Ελλάδος στην Τράπεζα Πειραιώς, και **14.- η Ευπραξία ΧΑΤΖΗΘΕΟΔΩΡΟΥ του Ελευθερίου** προσκόμισε: α) την από 24-3-2021 αίτηση-υπεύθυνη δήλωση, β) το από 24-3-2021 πιστοποιητικό άσκησης του Δικηγορικού Συλλόγου Πρέβεζας, γ) ακριβές φωτοαντίγραφο του αριθ. 365/19-12-2019 πτυχίου της Νομικής Σχολής Δημοκρίτειου Πανεπιστημίου Θράκης, δ) φωτοαντίγραφο αστυνομικής ταυτότητας και ε) το από 24-3-2021 παραστατικό της Τράπεζας που αφορά κατάθεση ποσού εβδομήντα (70,00) ευρώ στον τραπεζικό λογαριασμό της Ολομέλειας των Προέδρων των Δικηγορικών Συλλόγων Ελλάδος στην Τράπεζα Πειραιώς.

Ενόψει των ανωτέρω η Οργανωτική Επιτροπή αποφασίζει, ομόφωνα να γίνουν δεκτές οι αιτήσεις των υποψηφίων δικηγόρων.

## ΓΙΑ ΤΟΥΣ ΛΟΓΟΥΣ ΑΥΤΟΥΣ

Η Οργανωτική Επιτροπή Εξετάσεων Υποψηφίων δικηγόρων του Εφετείου Ιωαννίνων αποφασίζει να γίνουν δεκτές οι αιτήσεις των υποψηφίων δικηγόρων: **1.-** **Βασιλικής Βασιλείου** του Κωνσταντίνου**, 2.-** **Ιωάννας Κασσελούρη** του Κωνσταντίνου**, 3.-** **Αλεξάνδρας Κουμπούλη** του Χρήστου, **4.-** **Χρυσάνθης Ματέρη** του Κων/νου , **5.-** **Ευάγγελου Μητσαρά** του Αγγέλου, **6.-** **Μαριλένας Μπαϊραμπά** του Ιωάννη, **7.- Αικατερίνης Μπλούχου** του Δημητρίου, **8.- Αθανασίας Νόνα** του Γεράσιμου, **9.- Χρήστου Οικονόμου** του Ευαγγέλου, **10.- Γεώργιου Σιώλου** του Δημητρίου, **11.- Αθηνάς Σπυρίδωνος** του Αποστόλου, **12.- Ελένης Στάμου** του Χρήστου, **13.- Βασιλικής Τζούμα** του Κωνσταντίνου και **14.- Ευπραξίας Χατζηθεοδώρου** του Ελευθερίου**.**

Κρίθηκε, αποφασίσθηκε και δημοσιεύθηκε στα Ιωάννινα στις 24 Μαΐου 2021.

|  |  |  |
| --- | --- | --- |
| **Η ΠΡΟΕΔΡΟΣ** | **Η ΓΡΑΜΜΑΤΕΑΣ** | **ΤΑ ΜΕΛΗ** |
|  |  | **1)** |
| **Μαρία Κυρ. Νάκα** | **Αλίκη Καλφιγκοπούλου** | **Πέτρος Παπαδόπουλος** |
|  |  | **2)**  **Δημήτριος Τζόκας** |